  Майя Бывальцева 3-тӥ куартолэзе Удмуртиын коронавирус инфекциен черламъёслэн лыдзы 43 адямилы йылӥз. Со сярысь элькунлэн тӧроез Александр Бречалов «ВКонтакте» мерлыко вотэсысь бамаз ивортӥз. Covid-19 диагноз зэмаз Ижкарын 31 улӥсьёслэн, Пичи Пурга ёросын сизьым улӥсьёслэн, быдэн одӥг адямилэн Воткаын, Ува, Алнаш, Вавож, Дэри ёросъёсын. 3-тӥ куартолэзе 12 адями йӧназ Удмуртиын 314 адямилэн коронавирус инфекци лабораториосын зэматэмын, со пӧлысь укмысэз улонысь кошкизы ни, 57 адями йӧназ. Тодэ вайытом, нунал азьвыл 27 адямилэсь выль коронавирус инфекциез шараязы вал. Тегъёс: Тазалык Ижкар Удмуртия коронавирус АлександрБречалов  